                                                                                                                                                       
						
ДОГОВОР
   № 26/28.11.2023г.

	Днес 28.11.2023г., в с.Кипилово, общ.Котел, обл.Сливен в административната сграда на ТП “ДГС Кипилово“, в с.Кипилово и на основание чл. 112, ал. 1 от Закона за обществените поръчки и Протокол с Вх.№ ПО-05-91/03.11.2023г.на директора на Териториално поделение „ДГС Кипилово“ за определяне на изпълнител в проведена открита процедура за възлагане на обществена поръчка с предмет: ,,Текущ ремонт на електрически инсталации‘‘, с номер на поръчката в Регистъра на ОП:  02716-2023-0387 между страните:
	1. ТП „Държавно горско стопанство Кипилово”  към  „Югоизточно държавно предприятие” ДП гр. Сливен, с ЕИК: 2016176540359, със седалище и адрес на управление: община Котел, област Сливен, с. Кипилово, ул. Васил Левски № 58 Тел.: 0883444168 e-mail: dgskipilovo@uidp-sliven.com Интернет адрес: https://dgskipilovo.uidp-sliven.com//, представлявано от инж.Къньо Стоянов в качеството му на директор и Славянка Симеонова в качеството й на счетоводител, наричано за краткост по – долу ВЪЗЛОЖИТЕЛ, от една страна,
							 и
	2.РЕЙБ ЕООД, ЕИК: 203434363 Със седалище и адрес на управление: гр. Сливен, ул. Генерал Столипин № 25 А, Пощенски код: 8810 с Ел. поща:reibeood@gmail.com и Телефон: 0878622800, представлявано от Галина Иванова Георгиева в качеството й на управител, наричан за краткост ИЗПЪЛНИТЕЛ, от друга страна,
	се сключи настоящия договор за следното:
	І. ПРЕДМЕТ НА ДОГОВОРА
	Чл.1 ВЪЗЛОЖИТЕЛЯТ възлага, а ИЗПЪЛНИТЕЛЯТ се задължава да извърши на свой риск и за своя сметка срещу възнаграждение и при условията на този Договор: ,,Текущ ремонт на електрически инсталации ‘‘,  наричана за краткост „Услугата“. 
	Чл.2 ИЗПЪЛНИТЕЛЯТ се задължава да извърши услугите в съответствие с Техническата спецификация, Техническото предложение и Ценовото предложение на ИЗПЪЛНИТЕЛЯ, и чрез посочените от него лица.
	II. ЦЕНА, НАЧИН НА ПЛАЩАНЕ, ПРИЕМАНЕ НА ИЗВЪРШЕНАТА УСЛУГА И СРОК 
	Чл.3 За предоставяне на Услугите, ВЪЗЛОЖИТЕЛЯТ заплаща на ИЗПЪЛНИТЕЛЯ цена на база един сервизен час 39,00 /тридесет и девет/ лева без ДДС, предложена от ИЗПЪЛНИТЕЛЯ в ценовото му предложение, като максималната стойност на договора не може да надвишава 2 000лв.( две хиляди лева) без ДДС;
	Чл.4 ВЪЗЛОЖИТЕЛЯТ заплаща стойността на извършените услуги в срок до 30 дни след подписване на приемо – предавателен протокол за извършената услуга и представяне на фактура от ИЗПЪЛНИТЕЛЯ. Заплащането се извършва по банкова сметка на ИЗПЪЛНИТЕЛЯ:
	Банка: УНИКРЕДИТ Булбанк
	IBAN: BG61UNCR70001522219972
	BIC: UNCRBGSF
	

	Чл.5 Приемането на извършената услуга се извършва от определено от страна на ВЪЗЛОЖИТЕЛЯ лице и се удостоверява с подписването на приемо - предавателен протокол.
	Чл.6 /1/ Срокът на договора е 12 /дванадесет/ месеца, считано от датата на подписване или до достигане на максимално допустимата стойност на договора, в зависимост от това кое от двете събития настъпи по-рано.
	/2/  Извършване на диагностика – не по-късно от 1 ден след получаване на заявка (е-мейл/телефон) от Възложителя. 
/3/ Изпълнение на ремонтните дейности  - не повече от 3 (три) дни.
/4/ Изпълнение на спешни/неотложни ремонтни дейности – не повече от 1 (един) ден.
	III. ПРАВА И ЗАДЪЛЖЕНИЯ НА ВЪЗЛОЖИТЕЛЯ
	Чл.7 /1/ ВЪЗЛОЖИТЕЛЯТ има право:
	1. Да иска от ИЗПЪЛНИТЕЛЯ да извърши възложената услуга в срок и без отклонения от поръчката.
	2. Да осъществява текущ контрол по изпълнението на поетите от ИЗПЪЛНИТЕЛЯ договорни задължения без да възпрепятства работата на ИЗПЪЛНИТЕЛЯ и да нарушава оперативната му самостоятелност.
	3. Да получи предварителна информация за необходимите услуги, смяна/замяна на резервни части, консумативи и аксесоари. Да съгласува и контролира извършваните услуги, вида и качеството на влаганите резервни части.
	4. При констатиране на пропуски или недостатъци при изпълнението на възложената работа да дава задължителни указания и препоръки на ИЗПЪЛНИТЕЛЯ в писмена форма, доколкото не пречат на оперативната самостоятелност на ИЗПЪЛНИТЕЛЯ, изпълнението им не е фактически невъзможно и не излизат извън рамките на договореното.
	5. Да откаже да приеме работа на ИЗПЪЛНИТЕЛЯ, когато бъдат установени несъответствия на изпълнението с уговореното или бъдат констатирани недостатъци, до отстраняването им. Констатираните отклонения и недостатъци се описват в протокол, в който се посочват и подходящ срок за отстраняването им за сметка на ИЗПЪЛНИТЕЛЯ.
	6. Да откаже заплащането на възнаграждението или да поиска намаление на възнаграждението, съразмерно с неизвършената услуга, в случай, че в определения срок ИЗПЪЛНИТЕЛЯ не отстрани за своя сметка констатираните отклонения и недостатъци по т.5.
	7. Да не извърши някои от предвидените услуги.
	8. Да прави рекламации при установяване на некачествена работа, която не е в съответствие с техническата спецификация и с техническото предложение на ИЗПЪЛНИТЕЛЯ.
	/2/ ВЪЗЛОЖИТЕЛЯТ е длъжен:
	1. Да изплати договорената цена по начина и в срока, указан в настоящия договор.
	2. Да предостави и осигури достъп на ИЗПЪЛНИТЕЛЯ до информацията, необходима за извършването на услугите, предмет на договора, при спазване на относимите изисквания или ограничения съгласно приложимото право.
	3. Да оказва необходимото съдействие на ИЗПЪЛНИТЕЛЯ при и по повод изпълнение на задълженията му по договора.
	4. Да следи за правилното изпълнение на доставките в съответствие с всички приложими изисквания, технически норми и стандарти, произтичащи от действащата нормативна уредба.
	5. Да уведоми писмено ИЗПЪЛНИТЕЛЯ за установени отклонения на изпълнението с уговореното и констатирани недостатъци при извършената услуга в срок до 3 работни дни след установяването им.
	
	IV. ПРАВА И ЗАДЪЛЖЕНИЯ НА ИЗПЪЛНИТЕЛЯ
	Чл.8 /1/ ИЗПЪЛНИТЕЛЯТ има право:
	1. Да поиска от ВЪЗЛОЖИТЕЛЯ необходимото съдействие за изпълнение на дейността.
	2. Да поиска от ВЪЗЛОЖИТЕЛЯ приемането на възложената работа в договорените срокове,  когато са изпълнени условията на договора.
	3. Да получи договореното възнаграждение за приетата работа.
	/2/ ИЗПЪЛНИТЕЛЯТ е длъжен:
	1. Да извършва качествено и в срок задълженията си по предмета на договора, съобразно направеното от него предложение в офертата.
	2. Да изпълни отделните дейности съгласно изискванията на нормативните актове и правилата на добрите практики.
	3. Да информира ВЪЗЛОЖИТЕЛЯ за възникнали проблеми  при изпълнението на предмета на договора, за предприетите мерки за тяхното разрешаване и/или за необходимостта от съответни разпореждания от страна на ВЪЗЛОЖИТЕЛЯ.
	4. Да изпълни дадените от ВЪЗЛОЖИТЕЛЯ задължителни указания и препоръки при констатирани отклонения от предмета на договора и несъответствие при изпълнението на дейностите, отразени в констативни протоколи и предавателно- приемателни протоколи.
	5. Да не предоставя на трети лица извършеното на дейностите, предмет на договора, с изключение на посочените от него подизпълнители.
	V. ПРЕКРАТЯВАНЕ НА ДОГОВОРА.
	Чл.9 /1/ Договорът се прекратява:
1. с изпълнението му или до достигане на финансовия ресурс;
2. по взаимно съгласие между страните, изразено в писмена форма;
	3. когато изпълнението на предмета на договора стане невъзможно поради причини, независещи от страните по договора;
	4. когато е необходимо съществено изменение на поръчката, което не позволява договорът да бъдe изменен на основание чл. 116, ал. 1 от ЗОП.
	Чл.10 ВЪЗЛОЖИТЕЛЯТ може да развали договора едностранно, с писмено уведомление до ИЗПЪЛНИТЕЛЯ, без предизвестие, ако в хода на изпълнението стане явно, че ИЗПЪЛНИТЕЛЯТ няма да извърши услугата с нужното качество и в дадения срок. В този случай на заплащане подлежат само тези услуги, които са извършени качествено и могат да бъдат полезни на ВЪЗЛОЖИТЕЛЯ.
	Чл.11 ВЪЗЛОЖИТЕЛЯТ може да прекрати договора с писмено уведомяване до ИЗПЪЛНИТЕЛЯ, ако в резултат на обстоятелства, възникнали след сключването му, не е в състояние да изпълни своите задължения. В тези случаи той заплаща на ИЗПЪЛНИТЕЛЯ фактически извършената услуга.
	Чл.12 С едностранно писмено уведомление от ВЪЗЛОЖИТЕЛЯ, без да дължи обезщетение за пропуснати ползи, когато по време на действието на договора се установи, че:
	а) ИЗПЪЛНИТЕЛЯТ или подизпълнителите му вече не отговарят на някое от изискванията на ВЪЗЛОЖИТЕЛЯ в резултат на настъпила промяна в обстоятелствата;
	б) ИЗПЪЛНИТЕЛЯТ е подписал декларация с невярно съдържание, във връзка с възлагането на дейността;
	в) ИЗПЪЛНИТЕЛЯТ е допуснал неотстраними отклонения от определените с договора срокове, технологични и качествени показатели за извършване на съответната дейност, включително такива, допуснати от подизпълнителите.
	Чл.13 ИЗПЪЛНИТЕЛЯТ може да прекрати договора с едностранно писмено уведомление в случай, че ВЪЗЛОЖИТЕЛЯТ виновно не изпълни някое от задълженията си по чл. 8, ал. 2, т. 1 и т. 2 от договора. В тези случаи ИЗПЪЛНИТЕЛЯТ не дължи обезщетение за пропуснати ползи на ВЪЗЛОЖИТЕЛЯ. При извършена дейност от ИЗПЪЛНИТЕЛЯ, когато изпълнението отговаря на условията на договора, ВЪЗЛОЖИТЕЛЯТ е длъжен да заплати стойността на действително извършената услуга.
	VI. ОТГОВОРНОСТИ И НЕУСТОЙКИ.
	Чл.14 ИЗПЪЛНИТЕЛЯТ отговаря за причинените на ВЪЗЛОЖИТЕЛЯ имуществени вреди, настъпили в резултат на извършени от него действия.
	Чл.15 Ако ИЗПЪЛНИТЕЛЯТ не изпълни договорени дейности в установения по договора срок, същият дължи на ВЪЗЛОЖИТЕЛЯ неустойка в размер на 1% от стойността им за всеки просрочен ден, но не повече от 20%.
	Чл.16 При забава в плащането ВЪЗЛОЖИТЕЛЯТ дължи законна лихва върху дължимата сума за всеки ден закъснение.
	VІI. ДОПЪЛНИТЕЛНИ РАЗПОРЕДБИ
	Чл.17 Всички съобщения, уведомления и известия, свързани с изпълнението на настоящия договор са валидни, ако са направени по пощата или по факс или по електронна поща, подписани с квалифициран електронен подпис, и са подписани от упълномощените лица.
	Чл.18 /1/ Адреси за кореспонденция и данни на страните са:
	за ВЪЗЛОЖИТЕЛЯ: ТП „ДГС Кипилово“
	  адрес:с.Кипилово ПК 8998, ул. „Васил Левски” № 58
	  e-mail: dgskipilovo@uidp-sliven.com
	  тел.: юрисконсулт – 0892466630, директор - 0883444168
	за ИЗПЪЛНИТЕЛЯ: „РЕЙБ“ ЕООД
	адрес:гр.Сливен, ул.“Генерал Столипин“ № 25 А
	тел.: 0878622800/ 0877622877; ел. адрес: reibeood@gmail.com
	/2/ При промяна на горните данни съответната страна е длъжна да уведоми другата в 7 /седем/ дневен срок.
	VIII. ДОПЪЛНИТЕЛНИ РАЗПОРЕДБИ
	Чл.19 Възникналите спорове относно приложението и тълкуването на настоящия договор се решават чрез преговори между страните и по взаимно съгласие, а когато такова липсва спорът се решава от съда.
	Чл.20 Изменението на настоящия договор е при условията и по реда на чл. 116 от ЗОП.
	Чл.21 За неуредените в договора случаи се прилагат разпоредбите на Закона за обществените поръчки, Правилника за прилагане на Закона за обществените поръчки и българското законодателство, приложимо към предмета на настоящата обществена поръчка.
	Неразделна част от настоящия договор са:
	1. Предложението за изпълнение на поръчката на ИЗПЪЛНИТЕЛЯ;
	2. Ценовото предложение на ИЗПЪЛНИТЕЛЯ.	
	Настоящият договорът се състави в 3 /три/ еднообразни екземпляра – един за изпълнителя и два за възложителя.

ВЪЗЛОЖИТЕЛ:                                                              ИЗПЪЛНИТЕЛ:
1. _______п/пп*   ___                                         _______п/пп*   ___                                         
Директор на ТП „ДГС Кипилово“
________п/пп*_____
Гл. Счетоводител
[bookmark: _GoBack]________п/пп*____
Юрисконсулт

